Fadenvosta manako

La fadenvosta manakoOrnitologia taksonomio. () estas birdospecio el la familio de pipredoj. Ĝi havas 2 subspeciojn troviĝantajn en norduesta Sudameriko.

Taksonomio
Laŭ AviListAviList v2025, konsultita la 9-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Pipra Linnaeus, C, 1764 - pipro, manako
Pipra filicauda Spix, JB, 1825 - fadenvosta manako
Pipra filicauda subpallida (Todd, WEC, 1928)
Pipra filicauda filicauda Spix, JB, 1825

Etimologio
La scienca genra nomo Pipra venas el la antikva greka πίπρα (pipra) indikanta etan birdon menciitan de Aristotelo kaj aliaj aŭtoroj, sed neniam ĝuste identigitanBirds of the World, Wire-tailed Manakin..

La specia epiteto filicauda estas kunmetaĵo el latino fīlum (= "fadeno") kaj cauda (= "vosto"), pro la longaj kurbaj filamentoj ĉe la fino de la vostoplumoj de ambaŭ seksoj de tiu specio.

Aspekto
La Fadenvosta manako estas sekse dimorfa. La specio estas 11 ĝis 12 cm longa, ekskludante la samnomajn vostajn filamentojn. La filamentoj de la masklo aldonas ĉirkaŭ 4 cm al ĝia longo kaj tiuj de la ino ĉirkaŭ 2.5 cm. La specio pezas averaĝe ĉirkaŭ 14 g. Plenkreskaj maskloj de la nomiga subspecio havas flavajn antaŭkronon, vizaĝon kaj gorĝon; la cetero de ilia krono, nuko kaj flankoj de la kolo estas hele ruĝaj. La cetero de iliaj supraj partoj, flugiloj kaj vosto estas nigraj. Iliaj tutaj subaj partoj estas flavaj. Ili havas blankajn aŭ blankecajn irisojn. Plenkreskaj inoj havas plejparte obtuze olivecverdan kapon, suprajn partojn, flugilojn kaj voston. Ilia vizaĝo kaj brusto havas flavan nuancon; ilia malsupra brusto kaj ventro estas grizecaj, plej helaj sur la ventro. Ili havas palgrizajn aŭ magentajn ĝis blankecajn irisojn. Ambaŭ seksoj havas nigrecan bekon kaj fulgoruĝecajn krurojn kaj piedojn. Nematuruloj de ambaŭ seksoj similas al plenkreskaj inoj sed havas brunajn irisojn. Subspecio P. f. subpallida estas esence la sama kiel la nomiga kvankam maskloj estas iomete pli palaj ĝenerale. Snow, D. (2020). Wire-tailed Manakin (Pipra filicauda), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 5an de Oktobro, 2025 

Disvastiĝo kaj habitato
La fadenvosta manako troviĝas en suda kaj uesta Venezuelo, Kolombio, eosta Ekvadoro, nordeosta Peruo kaj norduesta Brazilo. Ĝi vivas en galeriaj arbaroj, duarangaj arbaretoj, kaj en ĉiuj vivejoj proksime de riveretoj; plejparte sub 300 m, sed ĝis 500 m en Peruo, 750 m en Ekvadoro kaj 1000 m en Venezuelo.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko